**Διδαγμένο κείμενο**

**ΑΡΙΣΤΟΤΕΛΗΣ, *Μετὰ τὰ φυσικά,*Α 2, 98b12-28**

Διὰ γὰρ **τὸ θαυμάζειν**οἱ ἄνθρωποι καὶ νῦν καὶ τὸ πρῶτον ἤρξαντο φιλοσοφεῖν, ἐξ ἀρχῆς μὲν **τὰ πρόχειρα**τῶν ἀτόπων θαυμάσαντες, εἶτα κατὰ μικρὸν οὕτω προϊόντες καὶ περὶ τῶν μειζόνων διαπορήσαντες, οἷον περί τε τῶν τῆς σελήνης **παθημάτων** καὶ τῶν περὶ τὸν ἥλιον καὶ τὰ ἄστρα καὶ περὶ τῆς τοῦ παντὸς γενέσεως. Ὁ δ’ ἀπορῶν καὶ θαυμάζων οἴεται ἀγνοεῖν (διὸ καὶ ὁ φιλόμυθος φιλόσοφός πώς ἐστιν· ὁ γὰρ μῦθος σύγκειται ἐκ θαυμασίων)· ὥστ’ εἴπερ διὰ τὸ φεύγειν τὴν ἄγνοιαν ἐφιλοσόφησαν, φανερὸν ὅτι διὰ τὸ εἰδέναι τὸ ἐπίστασθαι **ἐδίωκον** καὶ οὐ χρήσεώς τινος ἕνεκεν. Μαρτυρεῖ δὲ αὐτὸ τὸ συμβεβηκός· σχεδὸν γὰρ πάντων ὑπαρχόντων τῶν ἀναγκαίων καὶ τῶν πρὸς ῥᾳστώνην καὶ **διαγωγὴν** ἡ τοιαύτη φρόνησις ἤρξατο ζητεῖσθαι. Δῆλον οὖν ὡς δι’ οὐδεμίαν **αὐτὴν** ζητοῦμεν χρείαν ἑτέραν, ἀλλ’ ὥσπερ ἄνθρωπος, φαμέν, ἐλεύθερος ὁ αὑτοῦ ἕνεκα καὶ μὴ ἄλλου ὤν, οὕτω καὶ αὐτὴν ὡς μόνην οὖσαν ἐλευθέραν τῶν ἐπιστημῶν· μόνη γὰρ αὕτη αὑτῆς ἕνεκέν ἐστιν.

**Α1. αὐτὴν:**Σε ποια έννοια αναφέρεται η αντωνυμία; Ποιες άλλες λέξεις χρησιμοποιούνται στο κείμενο για να δηλώσουν την ίδια έννοια;

Μονάδες 4

**Α2.** Να γράψετε στο τετράδιό σας τον αριθμό που αντιστοιχεί σε κάθε μία από τις παρακάτω περιόδους λόγου και δίπλα σε αυτόν τη λέξη «**Σωστό**», αν είναι σωστή, ή τη λέξη «**Λάθος**», αν είναι λανθασμένη, με βάση το αρχαίο κείμενο (μονάδες 3), και να τεκμηριώσετε κάθε απάντησή σας γράφοντας τις λέξεις/φράσεις του αρχαίου κειμένου που την επιβεβαιώνουν (μονάδες 3).

1. Η αρχική έκπληξη των ανθρώπων επικεντρώθηκε στα σπουδαία ζητήματα τής ζωής.

2. Η φιλοσοφική ενασχόληση προϋποθέτει άνεση.

3. Ο μύθος και η φιλοσοφία έχουν κοινά στοιχεία.

**Μονάδες 6**

**Β1.** Πώς δηλώνεται στο κείμενο η ιστορική προσέγγιση τής φιλοσοφίας και τι φανερώνει αυτή η επιλογή για τη σκέψη τού Αριστοτέλη;

**Μονάδες 10**

**Β2.** Να εντοπίσετε στο κείμενο μια αναλογία και να την εξηγήσετε.

**Μονάδες 10**

**Β3.**Να γράψετε στο τετράδιό σας τον **αριθμό**που αντιστοιχεί σε καθεμία από τις φράσεις της Στήλης Α του παρακάτω πίνακα και δίπλα σε αυτόν το **γράμμα**της λέξης ή φράσης από τη Στήλη Β που συμπληρώνει ορθά το νόημά της.

|  |  |
| --- | --- |
| Α | Β |
| 1. Στην ειρωνεία ο Σωκράτης έμοιαζε με | α. τον Πλάτωνα |
| β. τους σοφιστές |
| γ. τον Αριστοτέλη |
| 2. Οι πρώτοι φιλόσοφοι ασχολήθηκαν με | α. την αρχή τής δημιουργίας |
| β. τον άνθρωπο και την κοινωνία του |
| γ. θέματα ηθικής |
| 3. Επαινεί τον Σωκράτη για τη χρήση τής επαγωγικής μεθόδου | α. ο Αριστοτέλης |
| β. ο Πλάτωνας |
| γ. ο Δημόκριτος |
| 4. Οι Ηλιαστές καταδίκασαν τον Σωκράτη σε θάνατο | α. προτού ακούσουν την ποινή που προέτεινε ο ίδιος |
| β. επειδή η περιουσία του δεν ξεπερνούσε τις 5 μνες. |
| γ. αφού άκουσαν την ποινή που προέτεινε ο ίδιος. |
| 5. Συμπαραστάτης τού Σωκράτη στο δικαστήριο υπήρξε | α. ο Κριτίας |
| β. ο Κρίτωνας |
| γ. ο Αλκιβιάδης |

**Μονάδες 10**

**Β4. α.**Να γράψετε στο τετράδιό σας τον **αριθμό**που αντιστοιχεί σε καθεμία από τις λέξεις της Στήλης Α του παρακάτω πίνακα και δίπλα σε αυτόν το **γράμμα**της πρότασης από τη Στήλη Β που αντιστοιχεί στην ορθή σημασία της λέξης, σύμφωνα με το κείμενο του Αριστοτέλη.

(μονάδες 5)

**β.**Να γράψετε μία περίοδο λόγου με καθεμία από τις λέξεις της Στήλης Α του παρακάτω πίνακα. Να χρησιμοποιήσετε την κάθε λέξη με διαφορετική σημασία από εκείνη που της δίνει ο Αριστοτέλης στο αρχαίο κείμενο. Οι λέξεις πρέπει να είναι στο ίδιο μέρος του λόγου και μπορούν να χρησιμοποιηθούν σε οποιονδήποτε γραμματικό τύπο.

(μονάδες 5)

|  |  |
| --- | --- |
| Α | Β |
| 1. τὸ θαυμάζειν | α. έκπληξη, περιέργεια |
| β. θαυμασμός |
| 2. τὰ πρόχειρα | α. τα καθημερινά |
| β. τα μη επίσημα |
| 3. παθημάτων | α. φαινομένων |
| β. συμφορών |
| 4. ἐδίωκον | α. απομάκρυναν |
| β. επεδίωκαν |
| 5. διαγωγὴν | α. τρόπος συμπεριφοράς υπό συγκεκριμένες συνθήκες απέναντι στους άλλους |
| β. απόλαυση |

**Μονάδες 10**

**Β5.****ΠΑΡΑΛΛΗΛΟ ΚΕΙΜΕΝΟ**

*«Ξεκινάμε με μια διανοητική δυσφορία σαν του παιδιού που ρωτάει:  
"Γιατί;” Το ερώτημα του παιδιού δεν είναι σαν εκείνο του ώριμου ανθρώπου· είναι μια έκφραση απορίας και όχι αίτημα για παροχή ακριβών πληροφοριών. Έτσι και οι φιλόσοφοι ρωτούν: “Γιατί;” και “Tι;”, χωρίς να ξέρουν τι ακριβώς είναι αυτό που ρωτούν. Εκφράζουν ένα αίσθημα διανοητικής δυσφορίας... Τα φιλοσοφικά προβλήματα έχουν τη μορφή: “Τα ΄χω χαμένα”»*

*(Λούντβιχ Bίτγκενσταϊν, Αφορισμοί και εξομολογήσεις).*

Αφού μελετήσετε το παραπάνω μεταφρασμένο απόσπασμα από το έργο*Αφορισμοί και εξομολογήσεις*τού Bίτγκενσταϊν καθώς και το δοθέν πρωτότυπο απόσπασμα τού Αριστοτέλη να εξηγήσετε γιατί φιλοσοφούν οι άνθρωποι, σύμφωνα με τους δύο στοχαστές.

**Μονάδες 10**